Správa zo zahraničnej pracovnej cesty
1. Účastník ZPC:
Titul, meno a priezvisko:	Ing. Júlia Bosáková				
Pracovisko:	OPOPĽZ a OPV, OPESF, SŠFEÚ, MŠVVaŠ SR, Stromová 1, 813 30 Bratislava
Pracovné zaradenie:		hlavný štátny radca
Funkcia:			manažér pre informovanie a komunikáciu
Znalosť jazykov:		AJ/B2

Titul, meno a priezvisko:	Ing. Dávid Hudák
Pracovisko:	OPOPVaI a OPVaV, OPEFRR, SŠFEÚ, MŠVVaŠ SR, Stromová 1, 813 30 Bratislava
Pracovné zaradenie:		hlavný štátny radca
Funkcia:			VO OPOPVaI a OPVaV
Znalosť jazykov:		AJ/B2
2. Zahraničná pracovná cesta:
Štát:				Slovinsko
Mesto:				Portorož
Vykonaná v dňoch:		30.5.2016 - 1.6.2016
Prijímajúca organizácia:	Európska komisia
Účel cesty:	Účasť na riadnom zasadnutí Pracovnej skupiny INFORM/INIO
Spôsob financovania:	Vreckové, stravné, cestovné a ubytovanie hradilo MŠVVaŠ SR
3. Rámcový program pobytu:
30.5.2016	7:50		Odchod z Bratislavy
	14:30		Príchod do Portorože
	19:00		Účasť na zasadnutí

31.5.2016	celodenne 	Účasť na zasadnutí 

1.6.2016	08:45 – 14:30	Účasť na zasadnutí
	18:05		Odchod z Ljubljany
	19:45		Príchod do Bratislavy
4. Stručný priebeh rokovaní, resp. študijného pobytu:
Riadne zasadnutie pracovnej skupimy INFORM  – 30.05.2016 
Zasadnutie pracovnej skupiny pre informovanie a publicitu INFORM zorganizovalo DG Regional Policy EK (DG REGIO) v hostiteľskej krajine Slovinsko. Stretnutie pracovnej skupiny INFORM bolo zamerané na bližšie predstavenie pravidiel v oblasti informovania a publicity v programovom období 2014-2020 zo strany EK a popísanie a zhodnotenie osvedčených postupov používaných v rámci informovania a publicity vo vzťahu k verejnosti. Takisto boli odprezentované príklady dobrej praxe a úspešné informačné kampane niektorých členských štátov EÚ. Súčasťou programu bola aj návšteva dvoch úspešne zrealizovaných projektov. 

Program stretnutia sa začal interným stretnutím pred oficiálnym otvorením  konferencie, ktorého predmetom bolo odkomunikovanie komunikačnej kampane „Europe in my region“. Cieľom kampane je predstavenie úspešne realizovaných projektov financovaných z fondov EÚ v členských štátov a zdieľanie skúseností získaných ich realizáciou s využitím sociálnych médií. V rámci stretnutia odzneli požiadavky a nevyhnutnosti, ktoré je potrebné dodržiavať v oblasti komunikácie a publicity a zosumarizovanie dosiahnutých výsledkov/ činností v jednotlivých členských štátoch. Zúčastnení boli informovaní o činnosti portálu poskytujúceho prístup k informáciám o financovaní a očakávaných výsledkoch v rámci rôznych ESF fondov (2014-2020), ktorý funguje od novembra 2015. Zástupcovia Talianska prezentovali skúsenosti na tému otvorenosť a transparentnosť pri poskytovaní údajov. Vyzdvihli dôležitosť dostupnosti informácií a otvorených dát o projektoch financovaných z eurofondov pre verejnosť, transparentnosti pri využívaní fondov, účinné a efektívne využívanie prostriedkov, vytváranie nových nástrojov a služieb pre občanov. 
Riadne zasadnutie pracovnej skupimy INFORM  – 31.05.2016
Rokovanie bolo oficiálne otvorené p. Tonym Lockettom, zástupcom vedúceho oddelenia pre komunikáciu, generálneho riaditeľstva pre regionálnu a mestskú politiky (DG REGIO) Európskej komisie, a p. Borisom Kandziorom, zástupcom koordinačnej jednotky pre ESF and FEAD (DG EMPLOYMENT) Európskej komisie, ktorí privítali všetkých zúčastnených a odovzdali slovo p. Andrejovi Engelmanovi (Zástupca riaditeľa Úradu vlády pre rozvoj a európsku politiku súdržnosti, Slovinsko). P. Egelman taktiež uvítal všetkých prítomných, organizačne zhrnul program nasledujúcich dvoch dní stretnutia a poprial všetkým príjemné strávenie nasledujúcich pracovných dní a maximálne využitie získaných informácií.
Na záver tohto bodu úvodnej časti p. Peter Fischer (manažér komunikácie, DG REGIO) prezentoval závery z interného stretnutia zástupcov jednotlivých krajín z predchádzajúceho dňa. 

Po plenárnej časti nasledoval blok workshopov. Účastníci ZPC sa zúčastnili nasledujúcich workshopov:

 „Making the most out of Facebook“ zameraného na využívanie sociálnych médií, konkrétne Facebook-u v rámci komunikačných stratégií jednotlivých operačných programov. 
Workshop viedol p. Francesco Longu (DG EMPL Social Media Team, GR pre zamestnanosť, sociálne záležitosti a začlenenie) v rámci svojej prezentácie hovoril o možnosti zamerať sa v rámci komunikácie na svoju cieľovú skupinu čo najdostupnejšou a najmenej finančne náročnou cestou, ktorú poskytujú sociálne médiá, konkrétne Facebook. Pri využívaní tohto nástroja sa zameral na otázky, ako zostaviť ideálny plán komunikácie, aby bol dosiahnutý čo najväčší zásah cieľovej skupiny. Dôležitým aspektom je správne zvolený spôsob komunikácie, a to v zmysle správne naformulovaných zdelení, použitia obrázkov a videí tak, aby zodpovedali inštitúciám, ktoré budú komunikované smerom k verejnosti. Preto treba venovať veľkú pozornosť ako nastaveniu kampaní, tak aj jej usmerňovaniu počas celej doby jej trvania. Zamerali sme sa aj na predstavenie nástrojov a funkcií, ktoré je možné využívať pri práci s Facebookom, tiež využívaniu štatistických údajov a ukazovateľov, ktoré sú k dispozícii. 

„Content strategy and planning“ - týmto workshopom účastníkov previedli p. Sebastian Jabbusch (Online and Social Media expert, Nemecko) a p. Pablo Perez Armenteros, DG COMM Social media team, EK).
Kľúčovou témou tejto časti boli znova sociálne médiá, a teda prečo je dôležité pracovať so sociálnymi médiami aj v oblasti štátnej správy. Ako pristupovať k tvorbe správnej stratégie a plánovaniu práce s týmto prostriedkami. Dotkli sme sa tiež témy integrácie sociálnych médií s existujúcimi komunikačnými kanálmi, ktoré netreba vynechať, ale pre dosiahnutie synergického efektu len správne skombinovať. Pri práci so sociálnymi médiami je asi najpodstatnejšie vybudovať si spoľahlivý tím a vybudovať si tzv. „informačné kanály“, tak, aby informácie podávané verejnosti boli čerstvé a obsahovo nespochybniteľné. Jednotlivé orgány štátnej správy tak môžu využiť sociálne médiá k šíreniu správ a informácií pre široké spektrum ľudí – verejnosť, inštitúcie i zamestnancov - s relatívne nízkymi nákladmi. Neoceniteľnou je takmer okamžitá spätná väzba zo strany oslovených, ale aj možnosť rýchlo reagovať na podnety zo strany komunikátora.

„Clear writing - linguistic aspects of public communication“ - Gareth Harding, (Managing Director, Clear Europe); Paulina Kiewicz, Ministerstvo pre hospodársky rozvoj, Poľsko) – Tvorba dokumentov verejnej správy zrozumiteľnejšie.
Časť venovaná komunikačným nedorozumeniam vznikajúcim pri používaní cudzieho jazyka používateľmi rôznych národností bola veľmi zaujímavým zhrnutím skúseností z rôznych oblastí pracovného života, či už v štátnej správe alebo v komerčnej sfére. Pri komunikácii v cudzom jazyku a používaní odbornej terminológie môžu vznikať situácie, kedy sa zmení kontext textu vďaka nedokonalému prekladu. Účastníkom boli poskytnuté rady, ako sa vyhnúť podobným situáciám, napr. vyhýbaním sa používaniu abstraktných slov, žargónu, nezrozumiteľných skratiek a pod., namiesto toho je vhodné radšej pomenúvať veci pravým menom, jasne a stručne sa snažiť vyjadriť svoj názor. P. Kiewitcz hovorila o iniciatíve zjednodušiť a zjednotiť používanie odborných termínov v rámci dokumentov.

V rámci každého bloku workshopov bol vytvorený priestor pre aktívne sa zapojenie participantov do diskusie k preberaným témam. 

Program dňa venovaný workshopom bol zakončený plenárnym zasadnutím, v rámci ktorého boli diskutované výstupy z paralelne prebiehajúcich workshopov. 

Po sérii workshopov nasledovala návšteva a predstavenie projektu v chorvátskom meste Poreč. Projekt je výsledkom cezhraničnej spolupráce. Viac informácií o projekte:
http://www.malvasia-touristra.eu/o-projektu/?lang=en.
Riadne zasadnutie pracovnej skupimy INFORM  – 01.06.2016 
Posledný deň stretnutia sa konal v hlavnom meste Slovinska. 

Prvou časťou programu bola prednáška medzinárodne uznávaným odborníkom v oblasti PR, p. Dejanom Verčičom (vedúci centra marketingu a PR na Ljubljanskej univerzite) pod názvom "New challenges for public communication in Europe", po nej nasledovalo predstavenie a návšteva ESF projektu, ktorého podstatou je vytvorenie tzv. „REUSE centres“. Slovinské Reuse centrá sú sociálne podniky, ktoré poskytujú pracovné miesta pre sociálne znevýhodnené osoby. Ich cieľom je prispieť k ochrane životného prostredia a znižovanie objemu odpadov a sú dobrým príkladom snáh kruhových ekonomiky v Slovinsku. Reuse centrum v Ľubľane bude prezentovať svoju prácu a zdieľať svoje skúsenosti komunikáciou so svojimi zákazníkmi (firmy) a širokou verejnosťou. Okrem využitia tradičných komunikačných kanálov využívajú sociálne médiá a mobilné aplikácie.

V tomto bode bolo celé stretnutie oficiálne ukončené poďakovaním p. Tonyho Locketta, zástupcom vedúceho oddelenia pre komunikáciu, generálneho riaditeľstva pre regionálnu a mestskú politiky (DG REGIO) Európskej komisie, a p. Petra Fischera (manažér komunikácie, DG REGIO) za účasť a poskytnutím  informácií o najbližšom zasadnutí pracovnej skupiny INFORM/ INIO (v decembri v Bruseli). 
5. Odporúčané závery:
Naďalej sa aktívne zúčastňovať zasadnutí pracovnej skupiny INFORM na úrovni EK v oblasti informovania a komunikácie. 

Z:	SŠFEÚ                                                                                           T: priebežne  
6. Prehľad prinesenej dokumentácie a miesto jej uloženia
Dokumentácia prinesená zo ZPC je k dispozícii u účastníkov ZPC Ing. Júlie Bosákovej a Ing. Dávida Hudáka. Správa zo ZPC je zverejnená na internetovej stránke MŠVVaŠ SR. 
Prezentácie sú dostupné na stránke: 
http://ec.europa.eu/regional_policy/en/policy/communication/inform-network
7. Osobitne vyhodnotený očakávaný prínos ZPC
Osobitným prínosom je zdieľanie informácií, poznatkov a skúseností z praxe jednotlivých členských štátov EÚ v súvislosti s implementáciou pomoci zo štrukturálnych fondov EÚ, skúsenosti ktorých môže MŠVVaŠ SR ako sprostredkovateľský orgán pre OP Ľudské zdroje využiť pri nastavovaní komunikačných plánov pre poskytovanie čo najkomplexnejších a najadresnejších informácii o tomto operačnom programe.
8. Spôsob zverejnenia výsledkov ZPC, prenos získaných informácií
Výsledky ZPC budú prezentované na najbližšej porade oddelenia pre OPĽZ a OPV a oddelenia pre OPVaI a OPVaV.
9. Percentuálny pomer
OP ĽZ		100 %
OP VaI	100 %
Súhlasím so zverejnením správy na internete.
Správu vypracovali: 
Ing. Júlia Bosáková

Ing. Dávid Hudák
So správou súhlasí: 
Mgr. Veronika Paľková, VO OPOPĽZ a OPV, OPESF, SŠF EÚ MŠVVaŠ SR

Ing. Roman Hegedüš, RO  OPEFRR, SŠF EÚ MŠVVaŠ SR
Správu schválil: 
Ing. Juraj Gmiterko, poverený zastupovaním generálneho riaditeľa SŠFEÚ MŠVVaŠ SR